CELEX: 62020TN0116
Language: hu
Date: 2020-02-20 00:00:00
Title: T-116/20. sz. ügy: 2020. február 20-án benyújtott kereset – Società agricola Vivai Maiorana és társai kontra Bizottság

20.4.2020   
            
            
               HU
            
            
               Az Európai Unió Hivatalos Lapja
            
            
               C 129/19
            
         
      2020. február 20-án benyújtott kereset – Società agricola Vivai Maiorana és társai kontra Bizottság
      (T-116/20. sz. ügy)
      (2020/C 129/24)
      Az eljárás nyelve: olasz
      
         Felek
      
      
         Felperesek: Società agricola Vivai Maiorana Ss (Curinga, Olaszország), Confederazione Italiana Agricoltori – CIA (Róma, Olaszország), MIVA – Moltiplicatori Italiani Viticoli Associati (Faenza, Olaszország) (képviselők: E. Scoccini és G. Scoccini ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a 2019. november 28-i (EU) 2019/2072 bizottsági végrehajtási rendeletet a IV. melléklet alábbi részeire korlátozva: A (takarmánynövény-vetőmagok), B (gabonavetőmagok), C (szőlő-szaporítóanyagok), F (zöldségvetőmagok), I (zöldségpalánták), J (zöldségtermő növények);
               
            
                  —
               
               
                  állapítsa meg az (EU) 2016/2031 rendelet érvénytelenségét a 36. cikkel, az I. melléklet 4. szakaszának 3. pontjával és a 37. cikk (2) bekezdésével kapcsolatban.
               
            
         Jogalapok és fontosabb érvek
      
      A jelen kereset a növénykárosítókkal szembeni védekező intézkedésekről szóló (EU) 2016/2031 európai parlamenti és tanácsi rendelet egységes végrehajtási feltételeinek megállapításáról, valamint a 690/2008/EK bizottsági rendelet hatályon kívül helyezéséről és az (EU) 2018/2019 bizottsági végrehajtási rendelet módosításáról szóló, (EU) 2019/2072 bizottsági végrehajtási rendelet (HL 2019. L 319, 1. o.) ellen irányul a IV. melléklet alábbi részeire korlátozva: A (takarmánynövény-vetőmagok), B (gabonavetőmagok), C (szőlő-szaporítóanyagok), F (zöldségvetőmagok), I (zöldségpalánták), J (zöldségtermő növények).
      Keresetük alátámasztása érdekében a felperesek négy jogalapra hivatkoznak.
      
                  1.
               
               
                  Első, az (EU) 2016/2031 rendelet 36. cikke e) és f) pontjának és az arányosság elvének megsértésére, valamint az indokolás jelen ügyet jellemző hiányos jellegére alapított jogalapról
                  
                              —
                           
                           
                              A felperes arra hivatkozik e tekintetben, hogy az uniós vizsgálatköteles nemzárlati károsítók (UVNK) ültetésre szánt őshonos növényeken való jelenlétének az (EU) 2019/2072 rendelet IV: mellékletében a Bizottság által 0 %-ban meghatározott küszöbértékét anélkül rögzítették, hogy az (EU) 2016/2031 rendelet 36. cikke e) és f) pontjában előírtaknak megfelelően megfelelő módon megvizsgálták volna, hogy az UVNK-k jelenléte nem fenntartható gazdasági hatást gyakorol-e, és vannak-e a jelenlétének megakadályozására alkalmas intézkedések.
                           
                        
            
                  2.
               
               
                  Második a növénygenetikai források élelmezési és mezőgazdasági felhasználásáról szóló nemzetközi egyezmény megsértésére alapított jogalap
                  
                              —
                           
                           
                              A felperes e tekintetben arra hivatkozik, hogy az UVNK-k őshonos növénygenetikai forrásokon fennálló jelenléte zéró küszöbértékének bevezetése az EU és az Unió egyes országai által aláírt, a növénygenetikai források élelmezési és mezőgazdasági felhasználásáról szóló nemzetközi egyezmény 9. cikkének sérelmét valósítja meg.
                           
                        
            
                  3.
               
               
                  Harmadik, az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről szóló, 2018. május 30-i (EU) 2018/848 európai parlamenti és tanácsi rendelet (HL 2018. L 150, 1. o.) megsértésére alapított jogalap
                  
                              —
                           
                           
                              E tekintetben a felperes arra hivatkozik, hogy a növényfajták kiválasztásának és uniformalizásának eljárása, amely az UVNK-kra vonatkozó küszöbértékek alkalmazásából következik, kifejezetten sérti az (EU) 2018/848 rendelet rendelkezéseit.
                           
                        
            
                  4.
               
               
                  Negyedik, az Európai Unió agrárpolitikájával való összeegyeztethetetlenségre alapított jogalap
                  
                              —
                           
                           
                              A felperes e tekintetben arra hivatkozik, hogy az UVNK-kra vonatkozó küszöbértékek bevezetése ellentétes az Európai Unió agrárpolitikájával és különösen az alábbiakkal:
                              
                                          —
                                       
                                       
                                          a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv (HL 1992. L 206., 7. o.; magyar nyelvű különkiadás 15. fejezet, 2. kötet 102. o.);
                                       
                                    
                                          —
                                       
                                       
                                          a mezőgazdasági termékek és az élelmiszerek minőségrendszereiről szóló, 2012. november 21-i 1151/12/EU rendelet (HL 2012. L 343, 1. o.);
                                       
                                    
                                          —
                                       
                                       
                                          az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről szóló, 2013. december 17-i 1305/2013/EU európai parlamenti és tanácsi rendelet (HL 2013. L 347, 487. o.);
                                       
                                    
                                          —
                                       
                                       
                                          az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 1305/2013/EU európai parlamenti és tanácsi rendelet kiegészítéséről, valamint átmeneti rendelkezések bevezetéséről szóló, felhatalmazáson alapuló bizottsági rendelet (HL 2014. L 227, 1. o.) 8. cikke.